open-index/open-wikipedia-markdown huggingface dataset:
Vladimír Durdík starší

**Vladimír Durdík st.** (* 1. január 1924, Levice – † 24. september 1978, Bratislava) bol slovenský herec, verejne činný v odboroch. Otec Vladimíra Durdíka ml.

V rokoch 19441947 študoval herectvo na bratislavskom konzervatóriu. Vo filme hral od roku 1948. Od roku 1945 bol členom SND (v rokoch 19471951 Novej scény). Venoval sa aj umeleckému prednesu, hlavne v rozhlase. 

V rokoch 19561959 a 19691970 bol členom predsedníctva Slovenskej odborovej rady. V rokoch 19681970 bol predsedom Slovenského odborového zväzu pracovníkov umenia a kultúry. 

## Filmografia
* 1948: *Bílá tma* (*major Mráz*)
* 1948: *[[Čertova stena (film)|Čertova stena]]* (*robotník*)
* 1948: *Muzikant*
* 1948: *[[Vlčie diery]]* (*hlavný žandár*)
* 1950: *[[Priehrada]]* (*robotník Martin*)
* 1952: *[[Mladé srdcia]]* (*Varga*)
* 1953: *[[Pole neorané]]* (*Žiarský*)
* 1959: *[[Skaly a ľudia]]* (*inžinier Daniš*)
* 1960: *[[Strieborný Favorit]]* (*otec Krupec*)
* 1961: *[[Pieseň o sivom holubovi]]* (*Rudkov otec*)
* 1963: *[[Tvár v okne]]* (*profesor Hančin*)
* 1965: *[[Kým sa skončí táto noc]]* (*Holub*)
* 1968: *[[Traja svedkovia]]* (*Jano*)
* 1974: *[[Do zbrane, kuruci!]]* (*Šándor*)
* 1976: *Jeden stříbrný* (*gardista*)

Kategória:Slovenskí filmoví herci
Kategória:Slovenskí divadelní herci
Kategória:Slovenskí televízni herci
Kategória:Osobnosti z Levíc
Baham

**Baham** (arab. sa`d al-bahá'im – šťastie zvierat) alebo **Theta Pegasi** je hviezda v súhvezdí Pegas zdanlivej jasnosti 3,53m. Patrí do spektrálneho typu A2, triedy svietivosti Vp, teplota jej povrchu dosahuje 9&nbsp;000 K. Vzdialenosť od Zeme je približne 97 ly.

Kategória:Súhvezdie Pegas
Kategória:Bayerove objekty
Beid

**Beid** (arab. baid – "vajíčka") alebo **Omikron1 Eridani** je hviezda v súhvezdí Eridanus zdanlivej jasnosti 4,04m, spektrálneho typu F2, triedy svietivosti II. Vzdialenosť od Zeme je približne 126 ly. Leží v zdanlivej blízkosti hviezdy Keid, ale Beid je od nás 7-krát ďalej ako Keid

Kategória:Súhvezdie Eridanus
Kategória:Bayerove objekty
Kategória:Žltobiele obry
Kategória:Premenné hviezdy typu Delta Scuti
Edasich

**Edasich** (arab. al-dich - vlk, hyena) alebo iota Draconis (ι Dra) je hviezda v súhvezdí Drak.

Je to premenná hviezda. Zdanlivú jasnosť mení od 3,47m do 3,53m. Patrí do spektrálneho typu K2, do triedy svietivosti III. Teplota na jej povrchu dosahuje 4 000 K. Od Zeme je vzdialená 102 ly. Na Slovensku je cirkumpolárna.

Kategória:Bayerove objekty
Kategória:Súhvezdie Drak
Fum al Samakah

**Fum al Samakah** (β Piscium) je hviezda v súhvezdí Ryby. Nie je druhou najjasnejšou hviezdou súhvezdia, pretože má magnitúdu iba 4,53. Je to vzdialená žeravá modrobiela hviezda, ktorej povrchová teplota je približne 14 000 K. 

## Zdroje

*
* Článok o hviezde Fum al Samakah v angličtine

Kategória:Súhvezdie Ryby
Kategória:Bayerove objekty
Kategória:Hviezdy typu B
La Superba

**La Superba** je označenie hviezdy *ypsilon Canum Venaticorum*.

Je to polopravidelná premenná hviezda spektrálneho typu C7I, vzdialená 710 ly so zdanlivou hviezdnou veľkosťou 4,8 až 6,3.

## Pozri aj

* Zoznamy hviezd

Kategória:Súhvezdie Poľovné psy
Kategória:Bayerove objekty
Kategória:Červené nadobry
Kategória:Polopravidelné premenné hviezdy
Kategória:Hviezdy typu C
Gianfar

**Gianfar** (Giansar/ Lambda Draconis/ Lambda Dra) je hviezda v súhvezdí Drak.

Kategória:Súhvezdie Drak
Kategória:Bayerove objekty
Kategória:Červené obry
Kategória:Polopravidelné premenné hviezdy
Kajam

**Kajam** alebo Omega Herculis je hviezda v súhvezdí Herkules.

Kategória:Súhvezdie Herkules
Kategória:Bayerove objekty
Kategória:Pohybová hviezdokopa Veľká medvedica
Lucida (hviezda)

**Lucida** alebo **Alfa Monocerotis** (α Mon / α Monocerotis) je hviezda v súhvezdí Jednorožec. Je to oranžový obor s jasnosťou 3,93 magnitúd, ktorý je od nás vzdialený 144 ly.

## Externé odkazy

* SIMBAD – Alfa Monocerotis (anglicky)

Kategória:Súhvezdie Jednorožec
Kategória:Bayerove objekty
Kategória:Oranžové obry
Antoine Laurent Lavoisier

**Antoine Laurent Lavoisier** [vyslov: a(n)tuan lorá(n) lavuazje] (* 26. august 1743, Paríž, Francúzsko – † 8. máj 1794, tamže) bol francúzsky šľachtic, chemik, ekonóm, právnik a daňový úradník.

Je zakladateľom vedeckej chémie, kalorimetrie a termochémie. Je autorom vedeckej chemickej terminológie a nezávisle od Lomonosova aj zákona zachovania hmotnosti. Vysvetlil úlohu kyslíka pri spaľovaní, okysličovaní látok a dýchaní. Vyvrátil flogistónovú teóriu horenia.

## Život

V roku 1771 sa oženil s vtedy len trinásťročnou Marie-Anne Pierette Paulze. Časom sa Marie-Anne stala Lavoisierovou partnerkou aj vo výskume, prekladala mu dokumenty z angličtiny (napríklad Kirwanovu *Essay on Phlogiston*, práce od Josepha Priestleyho). Ich manželstvo bolo šťastné napriek tomu, že bolo bezdetné. Keď vypukla Veľká francúzska revolúcia, Lavoisier bol zatknutý a 8. mája 1794 popravený gilotínou. Moderná chémia sa rozvinula až v 17.18. storočí.

## Pozri aj
* kyslík
* zákon zachovania hmotnosti

## Iné projekty

Kategória:Osobnosti z Paríža
Kategória:Francúzski chemici
Kategória:Členovia Kráľovskej spoločnosti
Kategória:Členovia Francúzskej akadémie vied
Kategória:Popravení gilotínou
Furud

**Furud** alebo Zeta Canis Majoris (ζ CMa) je hviezda v súhvezdí Veľký pes s hviezdnou veľkosťou 3,02. Jej spektroskopický sprievodca obehne hlavnú zložku za 675 dní.

Kategória:Súhvezdie Veľký pes
Kategória:Bayerove objekty
Kategória:Flamsteedove objekty
Kategória:Spektroskopické dvojhviezdy
Kategória:Optické dvojhviezdy
Kategória:Modrobiele trpaslíky
Elmuthalleth

**Elmuthalleth**, **Alfa Trianguli**, **Caput Trianguli** (lat., vrchol trojuholníka) alebo **Metallah** (arab. ra`s al-mutallat – vrchol trojuholníka)  (α Tri/α Trianguli) je spektroskopická dvojhviezda v súhvezdí Trojuholník α Tri zdanlivej jasnosti 3,42m. Okolo hlavnej zložky, podobra spektrálneho typu F6, triedy svietivosti IV, obieha neviditeľný sprievodca raz za 31,4 d. Vzdialenosť od Zeme je približne 64 ly.

## Externé odkazy
* Článok o hviezde Metallah v angličtine
* Metallah na SKY-MAP.ORG (DSS2)

Kategória:Súhvezdie Trojuholník
Kategória:Bayerove objekty
Kategória:Spektroskopické dvojhviezdy
Kategória:Žltobiele podobry
Lesath

**Lesath** alebo Ypsilon Scorpii (υ Sco/υ Scorpii) je hviezda v súhvezdí Škorpión. Tvorí širokú optickú dvojhviezdu so Shaulou, ale leží asi o 180 ly bližšie ako Shaula. Je to modrobiely podobor.

## Pozri aj

* Zoznamy hviezd

## Zdroj
* 

Kategória:Súhvezdie Škorpión
Kategória:Bayerove objekty
Kategória:Optické dvojhviezdy
Kategória:Modrobiele podobry
Alfa Vulpeculae

**Alfa Vulpeculae** (zriedkavo **Lucida Anseris** alebo **Anser**, α Vul/α Vulpeculae) je s magnitúdou 4,44 najjasnejšia hviezda v súhvezdí Líška. Tvorí zdanlivú dvojhviezdu s 8 Vupleculae šiestej magnitúdy viditeľnou triédrom.

## Zdroj
* 

Kategória:Súhvezdie Líška
Kategória:Bayerove objekty
Kategória:Červené obry
Kategória:Optické dvojhviezdy
Tabit

**Tabit** alebo *pí3 Orionis* (π3 Ori/π3 Orionis) je najjasnejšia hviezda v Oriónovom štíte.

## Pozri aj

* Zoznamy hviezd

Kategória:Súhvezdie Orión
Kategória:Bayerove objekty
Kategória:Flamsteedove objekty
Kategória:Žltobiele trpaslíky
Thabit

**Thabit** alebo *ypsilon Orionis* je hviezda v súhvezdí Orión. Je to veľmi vzdialená, žeravá hviezda na rozhraní spektrálnych typov O a B.

## Pozri aj

* Zoznamy hviezd

Kategória:Súhvezdie Orión
Kategória:Bayerove objekty
Kategória:Hviezdy typu O
Theemin

**Theemin** alebo Ypsilon2 Eridani je hviezda v súhvezdí Eridanus.

## Pozri aj

* Zoznamy hviezd

Kategória:Súhvezdie Eridanus
Kategória:Bayerove objekty
Tejat Posterior

**Tejat Posterior** („zadná noha“, Calx, Rish Pai) alebo *mí Geminorum* (μ Gem/μ Geminorum) je hviezda v súhvezdí Blíženci. Je to červený obor so sprievodcom vzdialeným 122,5". Hlavná zložka má jasnosť 3,2, sprievodca 9,8 mag.

## Zdroj
* 

## Pozri aj

* Zoznamy hviezd

Kategória:Bayerove objekty
Kategória:Súhvezdie Blíženci
Kategória:Červené obry
Kategória:Dvojhviezdy
2286
Sham

**Sham** alebo *Alfa Sagittae* (α Sge) je hviezda v súhvezdí Šíp. Tento názov pochádza z arabského sahm al-rami, šíp lukostrelca. Nie je to staroveký názov, zaviedol ho Piazzi iba pred asi 200 rokmi. Vychádzal však pri tom zo staroarabského názvu pre Šíp, „Sahm“, ktorý sa už v dávnejších časoch používal na označenie celého súhvezdia. 

S jasnosťou 4,37 mag predstavuje jednu z najslabších hviezd s označením alfa na oblohe. Sham produkuje 430-násobne viac energie ako Slnko. Vo vzdialenosti 13“ má veľmi slabého optického sprievodcu 13,1 mag.

## Zdroj
* 

Kategória:Súhvezdie Šíp
Kategória:Bayerove objekty
Kategória:Žlté obry
Kategória:Optické dvojhviezdy
Segin

thumb
**Segin** alebo *Epsilon Cassiopeiae* (ε Cas / ε Cassiopeiae) je hviezda v súhvezdí Kasiopeja. je to najslabšia hviezda základného obrazca Kasiopeje v tvare "W". Má jasnosť len 3,4 magnitúd.

Kategória:Bayerove objekty
Kategória:Súhvezdie Kasiopeja
Kategória:Modrobiele obry
Zoznam vybraných historikov a diel z oblasti slovenských dejín

Toto je **zoznam vybraných historikov a diel z oblasti slovenských dejín**.

## Samova ríša
* (7. stor.) Fredegarova kronika

## Niektoré pramene pre veľkomoravské obdobie

## Uhorské kroniky XIV.XV. stor.

## Historiografia spred roku 1792

## Historiografia z obdobia národného obrodenia

## Historiografia z obdobia 18481918

## Historiografia z obdobia 1. ČSR

## Historiografia exilová po roku 1945

## Historiografia z obdobia po druhej svetovej vojne

## Menšinoví autori

## Inojazyční autori

Kategória:Dejiny Slovenska

Historici a diela z oblasti slovenských dejín
Terebellum

náhľad|Terebellum
**Terebellum** je štvorica hviezd 4. hviezdnej veľkosti v súhvezdí Strelec, a to *Omega Sagittarii*, *59 Sagittarii*, *60 Sagittarii* a *62 Sagitarii*.

Kategória:Súhvezdie Strelec
Kategória:Bayerove objekty
Kategória:Flamsteedove objekty
Kategória:Žlté obry
Kategória:Oranžové obry
Kategória:Žlté jasné obry
Kategória:Červené obry
Beta (grécke písmeno)

**Beta** (veľké Β, malé β) je druhé písmeno gréckej abecedy. V sústave gréckych číslic má hodnotu 2.

Medzi písmená, ktoré vznikli z písmena beta, patria rímske B a cyrilické Б a В.

Malé písmeno β sa používa ako symbol pre:
* Beta žiarenie vo fyzike
* Beta verzia je označenie niečoho, najmä softwaru, ktorý je stále vo vývojovom štádiu

## Iné projekty

Kategória:Grécke písmená
Placebo (medicína)

right|thumb|Placebo, často podávané ako cukrové tabletky.

**Placebo** alebo **placebo efekt** (lat. *placeo* = páčiť sa) je zámerne neúčinné liečivo. Používa sa pri testovaní účinnosti liekov, keď sa jednej skupine pacientov podáva účinné liečivo a druhej neúčinné. Porovnaním týchto skupín sa zisťuje, či je liek účinný. Placebo vzhľadom a chuťou pripomína normálny liek (verum). Pri placebo efekte sa objavujú pozitívne účinky. Opakom placeba je nocebo (nocebo efekt) pri ktorom sa pozorujú negatívne účinky – nežiaduce.

Často dochádza k placebo efektu, keď sa pacient, ktorému sa podáva placebo, vylieči, pretože verí, že mu podávajú účinný liek a organizmus zmobilizuje vlastné rezervy. Toto je niekedy využívané v psychiatrii, keď veľká časť choroby je psychogénna. Výskumom bolo dokázané, že čím väčšia je tableta, tým lepšie placebo pôsobí, a taktiež čím je tableta farebnejšia. Výskum farieb preukázal aj ich ďalšie účinky, napríklad, červené a žlté placebá boli pacientami klasifikované ako stimulanty a modré ako sedatíva.

Placebo účinkuje aj v prípade ak pacienti vedia, že je im podávané.

## Referencie

Kategória:Farmakológia
Kategória:Psychiatria
Kategória:Klinický výskum
Okupačné zóny Rakúska

Po skončení druhej svetovej vojny bolo územie Rakúska (ktoré bolo od roku 1938 súčasťou Nemecka) rozdelené do štyroch častí, takzvaných **okupačných zón**, spravovaných podobne ako aj okupačné zóny v Nemecku spoločne víťaznými mocnosťami USA, Veľkou Britániou, Sovietskym zväzom a Francúzskom. Viedeň bola (rovnako ako Berlín) tiež rozdelená do štyroch sektorov. Toto rozdelenie trvalo až do roku 1955.

Podkladom rozdelenia bola Dohoda o spojeneckej kontrole (zo 4. júla  1945) a Dohoda spojencov o okupačných zónach (z 9. júla 1945). 11. septembra 1945 sa konštituovala Spojenecká rada, pozostávajúca zo štyroch vrchných veliteľov, neskôr potom zo štyroch vysokých komisárov. Výdaje, spojené s obsadením Rakúska (na začiatku 700 000 členov ozbrojených síl, neskôr 60 000), niesol rakúsky štát.

Rozdelenie Rakúska v jeho hraniciach z roku 1938 do okupačných zón bolo realizované takto:
* ***americká zóna***: Horné Rakúsko (časti ležiace južne od Dunaja), Salzbursko, malá časť severného Štajerska
* ***britská zóna***: Korutánsko, väčšina Štajerska, tirolský okres Lienz
* ***francúzska zóna***: Vorarlbersko, Tirolsko (bez okresu Lienz)
* ***sovietska zóna***: Dolné Rakúsko, Burgenland, Horné Rakúsko (časti ležiace severne od Dunaja)

Pri rozdelení hlavného mesta Viedne bolo dohodnuté, že centrum (obvod 1) bude spravované spoločne; ostatné obvody boli rozdelené na americký sektor (obvody 7, 8, 9, 17, 18, 19), anglický sektor (3, 5, 11, 12, 13), francúzsky sektor (6, 14, 15, 16) a sovietsky sektor (2, 4, 10, 20, 21). Nedávno boli vo Viedni na obrubníkoch chodníkov v strede mesta súvislou bielou čiarou vyznačené hranice jednotlivých sektorov, takže ich záujemca veľmi rýchlo nájde.

K rozštiepeniu Rakúska do dvoch štátnych celkov (ako sa stalo v Nemecku) nedošlo, pretože Rakúsko sa prihlásilo k princípu neutrality. 15. mája 1955 bola podpísaná rakúska Štátna zmluva, ktorá viedla k odchodu okupačných jednotiek z Rakúska (odchod bol ukončený 25. októbra 1955) a k získaniu štátnej suverenity.

## Pozri aj
* Okupačné zóny Nemecka 
* Okupačná zóna

Kategória:Rakúsko
Kategória:Okupačné zóny
Ural

**Ural** môže byť:
* rieka v Rusku, pozri Ural (rieka)
* pohorie v Rusku, pozri Ural (pohorie)
* ekonomický rajón Ruska, pozri Ural (ekonomický rajón)
* federálny okruh Ruska, pozri Uralský federálny okruh
* značka ruských motocyklov z Irbitu, pozri Ural (motocykel)
* značky ruských nákladiakov, pozri Ural (automobil)
* počítač, pozri Ural (počítač)
Sarin

**Sarin** alebo Delta Herculis (δ Her / δ Herculis) je hviezda v súhvezdí Herkules.

Sarin je hviezda zdanlivej jasnosti 3,15. Patrí do spektrálneho typu A3, do triedy svietivosti Vn. Teplota povrchu 9 000 K. Na oblohe vo vzdialenosti 9“ od seba má optického sprievodcu, hviezdu zdanl. jasnosti 8,1m, spektrálneho typu dG4. Obidve hviezdy majú odlišný vlastný pohyb, v dôsledku čoho sa ich vzájomná poloha výrazne mení. V roku 1830 bola ich vzdialenosť 26“, v roku 1960 sa priblížili len na 9“ a odvtedy sa ich odstup opäť zväčšuje. 

Sarin je vzdialený od Zeme približne 96 ly.

Kategória:Súhvezdie Herkules
Kategória:Bayerove objekty
Kategória:Optické dvojhviezdy
Kategória:Hviezdy typu A
Zobor (folklórny súbor)

**Folklórny súbor ZOBOR** bol založený v roku 1956, jeho zriaďovateľom je Slovenská poľnohospodárska univerzita v Nitre. FS ZOBOR tvorí ľudová hudba, dievčenská spevácka skupina a tanečný súbor. Členmi týchto zložiek sú v prevažnej miere študenti oboch nitrianskych univerzít. Kmeňová dramaturgická línia súboru sa od roku 1996 orientuje na spracovanie pôvodného folklórneho materiálu z okolia Nitry a z tekovskej oblasti formou tematických blokov a je doplnená o programové čísla komornejšieho charakteru z iných kultúrnych oblastí Slovenska, ktoré tvoria samostatný program.

FS ZOBOR uskutočnil počas svojej existencie stovky vystúpení doma a v zahraničí (Európa, Ázia, Severná Amerika), zúčastňuje sa folklórnych prehliadok, súťaží a slávností regionálneho i celoslovenského charakteru a organizačne sa podieľa na príprave tradičných podujatí adresovaných hlavne akademickej folklórnej obci, akými sú napr. Akademická Nitra, Univerzitné dni, či v minuolosti Akademický folklórny večer, Vianočné pastorále a pod.

V posledných rokoch k najvýznamnejším zahraničným reprezentačným aktivitám patria vystúpenia na celosvetovej výstave EXPO 98 v Lisabone a EXPO 2000 v Hannoveri, z domácich podujatí udelenie cien na Celoštátnej súťažnej prehliadke programových blokov 2000 v Liptovskom Hrádku, na Akademickom Zvolene 1999 a 2001, udelenie ceny na medzinárodnom súťažnom folklórnom festivale vo Wisle v Poľsku (Dni kultúry Beskydských Goralov) v roku 2003 a predovšetkým titul laureáta festivalu Akademická Nitra 2002 a Akademický Zvolen 2009.

## Ľudová hudba FS ZOBOR
Ľudová hudba folklórneho súboru ZOBOR prechádzala počas existencie súboru výraznými zmenami, pričom jej umelecké smerovanie vždy určovali osobnosti spomedzi jednotlivých interpretov. Nositeľmi zmien boli v prevažnej miere primáši ľudovej hudby, ktorí do repertoáru a charakteru hudby vnášali interpretačné nuansy osvojené fungovaním vo svojich domácich regiónoch. Svojim umeleckým vnímaním a vyspelými interpretačnými schopnosťami tak dotvárali a čiastočne i formovali obraz nitrianskej ľudovej hudby.

Okrem niekoľkých rokov tvoril základ kapely cimbal a okolo neho tradičné cimbalovkové zoskupenie prvých a druhých huslí, kontry a kontrabasu. Toto bolo v niektorých generáciách bežne dopĺňané dychovými nástrojmi (klarinet, tárogató, fagot), violončelom a akordeónom (gombíkovým, alebo klávesovým).

Jednotlivé generácie ľudovej hudby FS ZOBOR možno najlepšie ohraničiť účinkovaním jej primášov, ktorí tradične súboru venovali viac než štúdiom stanovených 5 rokov.

### Primáši
* roky 19561962Ján Harazín
* roky 19621968Gabriel Karvay
* roky 19681978Marián Járek
* roky 19781984Karol Fialka
* roky 19841988Jaroslav Harazín, Viliam Hubinský
* roky 19881998Viliam Hubinský
* roky 19981999Marián Kramár
* roky 19992008Miroslav Sekereš
* roky 20082013Ondrej Cibi Hlaváč
* roky 20132023Ján Gordulič

## Externé odkazy
* FS ZOBOR - oficiálna stránka

Kategória:Slovenské folklórne súbory
Kategória:Slovenská poľnohospodárska univerzita v Nitre
Kategória:Kultúra v Nitre
Kategória:Organizácie založené v 1956
Kategória:Organizácie v Nitre
PUĽS

**Poddukelský umelecký ľudový súbor** alebo **PUĽS** je profesionálne umelecké teleso na Slovensku, ktoré vzniklo v roku 1955 v Prešove s cieľom pestovať a javiskovo stvárniť vokálno – hudobné a tanečné bohatstvo Rusínov. V jeho troch zložkách – tanečnej, speváckej a hudobnej pracuje viac ako 40 umelcov.

Dramaturgia PUĽSu sa v prvom rade zameriava na tradície Rusínov žijúcich na východnom Slovensku, ale tiež na folklór ostatných regiónov Slovenska, prekomponujúc ho do vyššej scénickej formy. Vo svojom repertoári má PUĽS aj tance z okolitých krajín. PUĽS je jedinečným telesom, čo je viditeľné na predstaveniach, v ktorých sa snúbi živelnosť hrdého naturelu s vycibreným citom pre poetiku. Koncerty Puľsu sú emotívne, myšlienkovo bohaté, divák má možnosť nielen sa odreagovať, ale tiež načerpať množstvo pozitívnej energie.

Počas bohatej histórie sa v PUĽS vystriedalo viac ako 500 profesionálnych umelcov. Mnohí z nich vo svojej kariére pokračovali v iných telesách na Slovensku, alebo v zahraničí. Bývalí Puľsáci vedú amatérske súbory, alebo sa ako pedagógovia venujú výchove mladej umeleckej generácie.

PUĽS od svojho vzniku absolvoval viac ako desaťtisíc predstavení doma a desiatky zahraničných zájazdov. Tlieskali mu diváci v Anglicku, Bulharsku, Dánsku, Francúzsku, Holandsku, Juhoslávii, Kanade, Nórsku, Poľsku, Rakúsku, Nemecku, Švajčiarsku, Taliansku, Tunise, USA a v krajinách bývalého ZSSR. Dnešný Puľs je ambiciózne teleso so smelými dramaturgickými plánmi, ktoré chce v budúcnosti naplniť. Puľs disponuje vlastnou technickou zložkou – profesionálnym zvukovým, svetelným parkom a vlastnou dopravou.

## Externé odkazy
*  - oficiálna stránka

Kategória:Slovenské folklórne súbory
Kategória:Organizácie založené v 1955
Kategória:Rusínska kultúra
Kategória:Kultúra v Prešove
Ján Cikker

**Ján Cikker ** (* 29. júl 1911, Banská Bystrica – † 21. december 1989, Bratislava) bol slovenský hudobný skladateľ  opery a symfonickej a orchestrálnej hudby a pedagóg. Jeden z popredných predstaviteľov slovenskej hudobnej moderny.

## Život
Narodil sa v Banskej Bystrici. Základy hudobného vzdelania získal od svojej matky Márie (rodenej Psotkovej) a Viliama Figuša-Bystrého. Jeho matka pôsobila v Banskej Bystrici ako učiteľka hudby.

V rokoch 1921 – 1929 absolvoval Gymnázium v Banskej Bystrici. Následne v rokoch 1930 – 1935 pokračoval v štúdiu na Pražskom konzervatóriu v (kompozícia - Jaroslav Křička, dirigovanie - Pavel Dědeček, hra na lybrete - Bedřich Antonín Wiedermann, hra na klavíri - Růžena Kurzová).

Dirigovanie študoval na Hochschule für Musik und darstellende Kunst vo Viedni u Felixa von Weingartnera v rokoch 1936 – 1937. A súbežne v rokoch 1936 – 1939 študoval kompozíciu u Vítězslava Nováka na Majstrovskej škole v Prahe.

Od roku 1939 pôsobil v Bratislave. V rokoch 1939 – 1951 ako profesor hudobnej teórie na Štátnom konzervatóriu. Počas SNP zložil v Banskej Bystrici „Povstalecký pochod“. Po skončení druhej svetovej vojny v rokoch 1945 – 1948 pracoval aj ako dramaturg opery SND.
náhľad|Pamätná tabuľa Jána Cikkera na jeho rodnom dome v Banskej Bystrici.
V rokoch 1951 – 1973 pôsobil ako profesor kompozície na VŠMU v Bratislave. K jeho žiakom patria napr. Ilja Zeljenka, Miroslav Bázlik, Juraj Beneš, Marián Varga a ďalší.

## Dielo
Významne zasiahol do vývoja hudobnej drámy 20. storočia. V opernej tvorbe sa zaoberal najmä skrytými stránkami ľudského života a psychiky. Komponovaniu sa venoval už od gymnaziálnych štúdií (skladby pre klavír a sláčikové nástroje), do slovenskej hudobnej kultúry prenikol viacerými orchestrálnymi a vokálno-symfonickými skladbami začiatkom 40. rokov.

Hlavným ťažiskom jeho práce bola operná tvorba. Autor početných symfonických diel (trilógia symfonických básní *O živote*), kantáty *Cantus filiorum*, oratória *Óda na radosť*, komornej (dva sláčikové kvartety) a vokálnej tvorby (piesňový cyklus *O mamičke*, úpravy ľudových piesní). 

### Opera
* Juro Jánošík (1950-1953), libreto: Štefan Hoza
* Beg Bajazid (1957)
* Mister Scrooge (1959)
* Vzkriesenie (1959–1961)
* Hra o láske a smrti (1966)
* Meteor, fragment, (1966)
* Coriolanus (1970–1972)
* Rozsudok (1976-1978)
* Obliehanie Bystrice (1979–1981)
* Zo života hmyzu (1984–1986)
* Antigóna, fragment, (1987–1989)

## Ocenenia

Ján Cikker je držiteľom Ceny UNESCO za hudbu (1979), a Radu Ľudovíta Štúra I. triedy in memoriam (2011).

## Referencie

## Literatúra
* CIKKER, Ján. In: 

## Externé odkazy
* Hudobné centrum - Ján Cikker 
* Zoznam diel
* Životopis, dielo 
* 


Kategória:Slovenskí hudobní skladatelia
Kategória:Operní skladatelia
Kategória:Slovenskí hudobní pedagógovia
Kategória:Česko-slovenskí národní umelci
Kategória:Osobnosti z Banskej Bystrice
Kategória:Osobnosti s ulicami
Kategória:Osobnosti na slovenských poštových známkach
Kategória:Držitelia Radu Ľudovíta Štúra I. triedy
Speciácia

**Speciácia** je evolučný proces vzniku nových biologických druhov ().

Podľa Davida M. Raupa je speciácia „*vznik nových druhov štiepením alebo vetvením evolučnej línie*“ a darvinovský vznik nových druhov nazýva „*fyletickou transformáciou*“.

Kategória:Evolučná biológia
Kalmarská únia

[thumb|Korunovácia mladého Erika Pomoranského za kráľa všetkých troch severských krajín [17. jún|17.&nbsp;júna&nbsp;1397 v&nbsp;Kalmare. Romantická ilustrácia z 19. storočia.]] 

**Kalmarská únia** je označenie pre personálnu úniu dánskeho, nórskeho a švédskeho kráľovstva v rokoch 1397 až 1523.

Kalmarská únia vznikla v roku 1397 rozhodnutím šľachtického snemu v juhošvédskom meste Kalmar, ktoré podnietila kráľovná Margaréta I. Dánska. Kráľovná, ktorá spojila vo svojich rukách vládu vo všetkých škandinávskych krajinách (súčasťou nórskeho kráľovstva bol Island, švédskeho kráľovstva Fínsko), nemala legitímneho nástupcu, a preto adoptovala svojho synovca, pomoranského vojvodu Erika. Kalmarský snem ho uznal za svojho panovníka a dal korunovať za kráľa. Predpoklady na zjednotenie škandinávskych krajín sa vytvorili v priebehu 14.storočia. Patrila medzi ne etnická a jazyková blízkosť obyvateľov, príbuzenské a majetkové vzťahy, ktorými sa prepojili šľachtické rody, ekonomické väzby, a v neposlednom rade snaha čeliť rastúcemu vplyvu hanzy. Okrem toho stavy dúfali, že personálna únia prispeje k zachovaniu ich privilégií, lebo panovník sa zaviaže zachovávať dovtedajšie zákony jednotlivých krajín.

Kalmarská únia existovala formálne do roku 1523, fakticky sa už v roku 1448 odtrhlo Švédsko. Švédi si zvolili vlastného panovníka Karola VIII. Knutssona, zatiaľ čo Nóri prijali dánskeho kráľa Kristiána I. Neskôr sa vytvorila vo Švédsku zvláštna situácia. Časť unionistickej šľachty síce uznala za svojho panovníka dánskeho a nórskeho kráľa Jána I., ale v kráľovstve fakticky vládli regenti z dynastie Sture, ktorí Jánovi permanentne bránili vo vstupe do krajiny. Kráľ sa márne snažil obnoviť Kalmarskú úniu. Za jeho nástupcu Kristiána II. sa Švédsko definitívne osamostatnilo a Kalmarská únia sa rozpadla.

## Iné projekty

Kategória:Dejiny Dánska
Kategória:Dejiny Nórska
Kategória:Dejiny Švédska
Mikael Olai Agricola

**Mikael Olai Agricola** (* cca 1510, Pernaja, Fínsko – † 9. apríl 1557, Kuolemajärvi) bol fínsky katolícky neskôr luteránsky duchovný, biskup, teológ, zakladateľ spisovnej fínčiny a fínskej literatúry - „otec fínskej literatúry“. Bol prvým arcibiskupom v Turku ktorý sa oženil. Bol katolícky kňaz, ktorý sa pridal na stranu Lutherovej reformácie. 

Mikael Olai študoval vo Viipuri, Turku a Wittenbergu (žiak Luthera a Melanchthona). Od roku 1554 bol arcibiskupom v Turku. Keď sa vracal z Moskvy z mierových jednaní medzi Švédskom a Ruskom, predčasne zomrel. 

Ako arcibiskup zachoval mnoho katolíckych prvkov: kadidlo, obrazy, sochy a sviatky svätcov, biskupské insígnie, trojstupňový kňazský úrad a podobne. 

Pôvodné sú predslovy k preloženým dielam, často veršované. V jednom diele sa zmieňuje o fínskych bohoch, ktorí sa neskôr objavili v epose Kalevala z 19. storočia.

## Dielo
* Preklad Biblie do fínčiny
* Šlabikár *Abckiria* (1543) (prvá tlačená fínska kniha)
* *Rucouskiria Bibliasta* (Modlitebník z Biblie, 1544)
* *Se Wsi Testamenti* Nový zákon, 1548)
* *Dauidin Psaltavari* (Dávidov žaltár)

## Iné projekty

Kategória:Narodenia v 16. storočí
Kategória:Úmrtia 9. apríla
Kategória:Úmrtia v 1557
Kategória:Fínski spisovatelia
Kategória:Fínski básnici
Kategória:Fínski prekladatelia
Kategória:Fínski evanjelickí biskupi
Kategória:Osobnosti na fínskych poštových známkach
Friedrich August Kekulé von Stradonitz

**Friedrich August Kekulé von Stradonitz** (* 7. september 1829, Darmstadt, Nemecko – † 13. júl 1896, Bonn) bol nemecký organický chemik.

## Životopis
Narodil sa v meste Darmstadt v starej českej šľachtickej rodine Kekulových zo Stradonic.

V roku 1856 sa habilitoval ako docent organickej chémie a v roku 1858 pôsobil ako profesor v belgickom Gente. V neskorších rokoch pôsobil ako profesor organickej chémie v Bonne.

S jeho menom je spojený objav štruktúry benzénu, študoval rôzne uhlíkové štruktúry, objavil, že benzén má kruhovú uhlíkovú štruktúru. V roku 1857 objavil koncepciu štvormocného uhlíka a napísal knihu o jeho rozvetvení.

Je autorom významných učebníc organickej chémie a knihy *Chémia derivátov benzénu*, kde napísal, že kruhový tvar benzénovej molekuly navrhol po tom, čo sa mu snívalo o hadovi, ktorý požiera svoj chvost. To je symbol mnohých starodávnych kultúr známy ako Uroboros. Tento sen sa mu sníval po rokoch štúdia povahy uhlíka.

V roku 1895 cisár Viliam II. potvrdil Kekulého šľachtický stav a udelil mu právo na používanie prídomku *von Stradonitz*, odkazujúc na majetky a pôvod rodiny *Kekule* z obce Stradonice v Česku.

Z prvých piatich Nobelových cien za chémiu boli tri udelené Kekulého žiakom.

## Referencie

## Iné projekty

## Externé odkazy
* Kekulého Prejav Die wissenschaftlichen Ziele und Leistungen der Chemie, 1878  

Kategória:Nemeckí chemici
Kategória:Držitelia Radu Pour le Mérite
Kategória:Držitelia Copleyovej medaily
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Zahraniční členovia Kráľovskej spoločnosti
Kategória:Absolventi Gießenskej univerzity
Kategória:Osobnosti z Darmstadtu
Kategória:Členovia Göttingenskej akadémie vied
Akadémia ozbrojených síl generála Milana Rastislava Štefánika

**Akadémia ozbrojených síl generála Milana Rastislava Štefánika** so sídlom v Liptovskom Mikuláši je štátna vojenská vysoká škola univerzitného typu. Akadémia poskytuje vysokoškolské vzdelanie vo všetkých troch stupňoch. Jej rektorom je od 18. decembra 2023 brig. gen. Ing. Aurel Sabó, PhD.

## Štúdium
V roku 2015/2016 akadémia plánuje prijať do štyroch denných programov 85 uchádzačov, absolventov stredných škôl. Uchádzači musia úspešne absolvovať prijímaciu skúšku z angličtiny a matematiky a previerku psychickej spôsobilosti a fyzickej zdatnosti. *„Uchádzači prijatí na bakalárske štúdium sa dňom nástupu stávajú zároveň profesionálnymi vojakmi v prípravnej štátnej službe.“* 
*1. september 1973 – rozkazom prezidenta zriadená **Vysoká vojenská technická škola v Liptovskom Mikuláši** Na Slovensku vtedy existovala aj Vojenská politická akadémia Klementa Gottwalda. 
*1993 – zlúčenie Vysokej vojenskej technickej školy s Vysokou vojenskou pedagogickou školou vznikla **Vojenská akadémia v Liptovskom Mikuláši**
*30. jún 2004 – zriadenie **Akadémie ozbrojených síl generála Milana Rastislava Štefánika** ako štátnej vysokej školy (zákon č. 455/2004 Z.z.)
** zriadenie **Národnej akadémie obrany maršala Andreja Hadika** ako vzdelávacieho a výcvikového centra pre ďalšie vzdelávanie a odborný výcvik 
*31. august 2008 – zrušenie Národnej akadémie obrany maršala Andreja Hadika (zákon č. 144/2008 Z.z.)

### Rektori
* brigádny generál doc. Ing. Miroslav Kelemen, PhD. od septembra 2008 do 31. júla 2011
* brigádny generál doc. Ing. Boris Ďurkech, CSc. od mája 2012 do 1. novembra 2015
* doc. Ing. Jozef Puttera, CSc. od 1. novembra 2015 do 18.decembra 2023 (bývalý prorektor pre vzdelávanie, vymenovaný 13. októbra 2015)
* brigádny generál gšt. Ing. Aurel Sabó, PhD. od 18. decembra 2023 (bývalý prorektor pre vzdelávanie)

## Referencie

## Iné projekty

## Externé odkazy
*Oficiálna webová stránka akadémie

## Zdroje
* 
*


Kategória:Štátne vysoké školy na Slovensku
Kategória:Vojenské školy na Slovensku
Kategória:Vojenské vysoké školy
Kategória:Liptovský Mikuláš
Kategória:Pomenovania podľa Milana Rastislava Štefánika
Univerzita J. Selyeho

**Univerzita J. Selyeho** () so sídlom v Komárne je verejná vysoká škola univerzitného typu. Vyučuje v maďarčine, čím je jedinou vysokou školou na Slovensku, ktorá používa jazyk menšín. Univerzita J. Selyeho bola zriadená zákonom č. 465/2003 Z. z. z 23. októbra 2003 s účinnosťou od 1. januára 2004. Bola pomenovaná podľa kanadského endokrinológa maďarského pôvodu Hansa (Jánosa) Selyeho.

Univerzita J. Selyeho v Komárne (UJS) je modernou výchovno-vzdelávacou a vedeckou inštitúciou. Vyučovanie sa začalo v akademickom roku 2004/05; z čoho vyplýva, že je najmladšou verejnou vysokou školou na Slovensku. V prvých rokoch existencie na univerzite študovalo v približne 2 500 študentov vo všetkých troch stupňoch, v dennej aj externej forme štúdia na 3 fakultách, ktoré ponúkajú štúdium v akreditovaných študijných programoch, v komplexnom systéme bakalárskeho, magisterského a doktorandského štúdia. Kreditový systém je kompatibilný s Európskym systémom prenosu kreditov ECTS, čo umožňuje obojstrannú mobilitu študentov s univerzitami krajín EÚ.

Počet študentov má klesajúci trend, v roku 2018 na univerzite študovalo 1 795 študentov, z toho 1 259 na  bakalárskom stupni. Podľa výročnej správy vedenia univerzity je tento trend klesajúceho záujmu spôsobený demografiou a nie nízkou kvalitou štúdia.

Od 1. februára 2025 je rektorom prof. RNDr. János Tóth, PhD.

## Rektori
* Od 1. februára 2009 doc. RNDr. János Tóth, PhD.
* Od 1. februára 2017 Dr. habil. PaedDr. György Juhász, PhD.
* Od 1. februára 2025 prof. RNDr. János Tóth, PhD.

## Fakulty
Univerzita J. Selyeho má tri fakulty:
* Fakulta ekonómie a informatiky
* Pedagogická fakulta
* Reformovaná teologická fakulta

## Referencie

## Iné projekty

## Externé odkazy
* Oficiálna stránka univerzity


Kategória:Univerzity na Slovensku
Kategória:Verejné vysoké školy na Slovensku
Kategória:Organizácie založené v 2003
Slovenská zdravotnícka univerzita v Bratislave

**Slovenská zdravotnícka univerzita v Bratislave** so sídlom v Bratislave je štátna vysoká škola univerzitného typu. Pôsobí v rezorte Ministerstva zdravotníctva SR.

Patrí medzi univerzity poskytujúce postgraduálne vzdelávanie v medicínskych odboroch a vznikla z neuniverzitnej inštitúcie, ktorá bola známa pod menom **Slovenská postgraduálna akadémia medicíny** (SPAM, od 1. novembra 1998). SZU bola podľa dôvodovej správy založená kvôli európskej smernice v oblasti medicínskeho vzdelania, ktorá určuje, že takéto vzdelanie môže poskytovať iba vysoká škola a vznikla zákonom č. 401/2002 Z. z. od 1. septembra 2002 ako Slovenská zdravotnícka univerzita v Bratislave.

Jej sídlo sa nachádza v Bratislave, miestnej časti Kramáre, kde sa nachádza aj jej výučbová základňa. K univerzite patria aj výučbové základne mimo Bratislavy.

## Fakulty
Slovenská zdravotnícka univerzita v Bratislave má štyri fakulty:
* Lekárska fakulta
* Fakulta ošetrovateľstva a zdravotníckych odborných štúdií
* Fakulta verejného zdravotníctva
* Fakulta zdravotníctva so sídlom v Banskej Bystrici (od roku 2005)

## Referencie

## Iné projekty

## Externé odkazy
* Oficiálna stránka univerzity


Kategória:Univerzity na Slovensku
Kategória:Štátne vysoké školy na Slovensku
Logická hra

**Logická hra**  je hra v ktorej úspech záleží od správneho logického uvažovania. Logické hry možno rozdeliť na:
*matematické hry
*mentálne hry
*počítačová logická hra
O živej vode

***O živej vode*** (nem. *Das Wasser des Lebens*, angl. *Of Living Water*) je koprodukčná slovensko-nemecká filmová rozprávka na motívy rozprávok Pavla Dobšinského a bratov Grimmovcov.

Rozprávka o krutom kráľovi, ktorý náhle zostárne. Jeho traja synovia sa vyberú hľadať zázračný prameň živej vody. 

* Architekt: Juraj Červík
* Návrhy kostýmov: Marie Franková
* Strih: Katarína Palatinusová
* Vedúci výroby: Štefan Gašparík, Marián Postihač
* Exteriéry: Harrachov, Adršpach, Helfštýn, Vígľaš, Zákupy, Úštěk, Náchod, Bratislava, Plešivecká planina, Záhorská Bystrica, Lakšárska Nová Ves
* Premiéra: december 1987

Kategória:Slovenské filmy
Kategória:Nemecké filmy
Kategória:Filmy podľa názvu
Kategória:Filmy z 1987
Soľ nad zlato

**Soľ nad zlato** môže byť:
*slovenská ľudová rozprávka uvedená o. i. v zbierkach Boženy Němcovej a Pavla Dobšinského, pozri Soľ nad zlato (rozprávka)
*koprodukčný film, pozri Soľ nad zlato (film)
*zhudobnená rozprávka vydavateľstva Forza, pozri Soľ nad zlato (album)
Ivan Balaďa

**Ivan Balaďa** (* 1. január 1936, Bratislava† 17. jún 2014, Praha) bol slovenský filmový a divadelný režisér.

V rokoch 19591961 pracoval ako režisér v Česko-slovenskej televízii Bratislava. V roku 1964 ukončil štúdium filmovej a televíznej réžie na pražskej FAMU. Natočil televízne filmy *Smrť sa volá Engelchen* (1960), *Tri gaštanové kone* (1967), *Oči plne snehu* (1983) a *Biela voči oblohe* (trojdielny film – 1986). Film *Archa bláznů* bol komunistickým režimom zakázaný a verejne bol uvedený až v roku 1990 na MFF v Karlových Varoch. Spolupracoval najmä s českými divadlami (napr. v Olomouci, Zlíne).

## Filmografia
* 1970 –  *[[Archa bláznů]]* – dokončil v r. 1990
* 1987 – *[[O živej vode]]*

## Referencie

## Externé odkazy
* Ivan Balaďa

Kategória:Osobnosti z Bratislavy
Kategória:Slovenskí filmoví režiséri
Kategória:Slovenskí divadelní režiséri
Kategória:Členovia SFTA
Kategória:Absolventi FAMU v Prahe
Peter Pavlac

**Peter Pavlac** (* 4. júna 1976, Bratislava) je slovenský dramatik a dramaturg. Absolvent Vysokej školy múzických umení (VŠMU), odbor dramaturgia. V rokoch 1999-2010 bol interným dramaturgom Činohry Slovenského národného divadla, kde spolupracoval na viac ako tridsiatich inscenáciách, ako napríklad *Stoličky*, *Picasso v bare Lapin Agile*, *Horor v horárni*, *Štvrtá sestra*, *Ujo Vankúšik*, *Riaditelia*, *Valčík náhody*, *Vykúpenie*, *Hollyroth* a ďalších. 

Pre Činohru SND pripravil adaptáciu Timravinej novely *Veľké šťastie*, Kukučínovho románu *Dom v stráni* a Laholovej poviedky *Rozhovor s nepriateľom* (2004), ktorá neskôr dostala aj filmovú podobu. 

Dosiaľ napísal sedemnásť divadelných hier, libriet a muzikálových predlôh. Hru *3.3.3.* uviedlo Štátne divadlo Košice. Pre Mestské divadlo v Bratislave napísal hru *Fun(e)brak s. r. o.* (prvá epizóda divadelného seriálu). Jeho hra *Moja mama mala brata* napísaná pre otca a syna Labudovcov sa hrala v Štúdiu L+S a hry *Deus ex machina* a *HotLine* (spolu so S. Ferancovou) uviedlo Slovenské Mimo Divadlo. Pre Slovenské divadlo tanca napísal texty *Bolero - Príbeh matky*, *Labutie jazero - Príbeh tanca* a libreto muzikálu *Čajočky* a *Ȏsmy svetadiel.* V júni 2007 Činohra SND uviedla jeho hru *Partybr(e)akers*, v rokoch 2004-20013 pripravil pre Činohru SND adaptácie próz *Veľké šťastie* (B.S. Timrava), *Rozhovor s nepriateľom* (L. Lahola), *Dom v stráni* (M. Kukučín) a *Bratia Jurgovci* (I.Horváth). V 2008 mu SKD Martin uviedla adaptáciu prózy *Cesta životom* (Ladislav Nádaši-Jégé) a v roku 2012 adaptáciu prózy *Sedem dní do pohrebu* (Ján Rozner). Inscenácia získala cenu DOSKY za najlepšiu inscenáciu sezóny 2011/12. V divadle Astorka naštudovali v 2009 hru *Červená princezná* v hlavnej úlohe so Zitou Furkovou a  maďarskú verziu tejto hry pre Eszter Csákányi upravil Lajos Parti-Nagy (od septembra 2010 sa hrá v Belvarosi Szinház v Budapešti). Za tútu hru získal Cenu Tatrabanky za literatúru (2009) v kategórii Mladý tvorca. Knižne debutoval zbierkou poviedok *Hra na smiech* (2001), za ktorú získal prémiu Literárneho fondu.

Kategória:Narodenia v 1976
Kategória:Slovenskí dramatici
Kategória:Slovenskí divadelní dramaturgovia
Kategória:Osobnosti z Bratislavy
Univerzita Konštantína Filozofa v Nitre

thumb|Kampus UKF na Zobore: Fakulta stredoeurópskych štúdií, Pedagogická fakulta, Univerzitná knižnica.
**Univerzita Konštantína Filozofa v Nitre** je verejná vysoká škola univerzitného typu so sídlom v Nitre.

Predchodcom univerzity bol Pedagogický inštitút zriadený v Nitre v roku 1959. V roku 1964 bol inštitút zákonom premenovaný na Pedagogickú fakultu. V roku 1992 bola zlúčením Pedagogickej fakulty a Vysokej školy poľnohospodárskej v Nitre zriadená Nitrianska univerzita, ktorá bola však ešte v tom istom roku rozdelená na Vysokú školu poľnohospodársku a Vysokú školu pedagogickú. Súčasný názov má univerzita od roku 1996, keď bola Vysoká škola pedagogická v Nitre zákonom č. 324/1996 Z. z. premenovaná na Univerzitu Konštantína Filozofa v Nitre.

Okrem iného UKF ponúka vzdelávanie seniorov na tzv. Univerzite tretieho veku. V ponuke zo vzdelávacích programov je napríklad náboženstvo, anglický jazyk, informačné technológie či psychológia. Podmienkou prijatia je dosiahnutie veku 50 rokov a maturitná skúška.

Počtom študentov je UKF šiestou najväčšou univerzitou na Slovensku. 23. júna 2022 prezidentka Zuzana Čaputová za rektora vymenovala Libora Vozára.

## Fakulty
Univerzita Konštantína Filozofa v Nitre má nasledujúce fakulty:
* Fakulta prírodných vied a informatiky
* Fakulta sociálnych vied a zdravotníctva
* Fakulta stredoeurópskych štúdií
* Filozofická fakulta
* Pedagogická fakulta

## Vedenie univerzity
*Pozície aktuálne k 2. októbru 2019.*
* rektor - prof. RNDr. Libor Vozár, CSc.
** prorektorka pre vzdelávanie - doc. PaedDr. Jana Duchovičová, PhD.
** prorektorka pre vedeckovýskumnú činnosť, štatutárna zástupkyňa - prof. RNDr. Mária Bauerová, PhD.
** prorektorka pre medzinárodné vzťahy - PhDr. Martina Pavlíková, PhD.
** prorektor pre vonkajšie vzťahy a sociálne veci - doc. PaedDr. Miroslav Tvrdoň, PhD.
** kvestorka - Ing. Ľubica Ehrenholdová

### Bývalé vedenie univerzity
Keďže podoba UKF a jej akademických predchodkýň sa menila, menili sa aj tituly vedúcich predstaviteľov školy.

#### Riaditelia PI
* prof. Ing. Jozef Pastier, CSc. (1959 - 1964)

#### Dekani Pedagogickej fakulty
* prof. Ing. Jozef Pastier, CSc. (1964 - 1970)
* prof. PhDr. Michal Soták, DrSc. (1970 - 1988)
* prof. RNDr. Ondrej Šedivý, CSc. (1988 - 1989)
* prof. Ing. Jozef Pastier, CSc. (1990 - 1991)
* prof. PhDr. Peter Liba, DrSc. (1991 - 1993)

#### Rektori VŠPg
* prof. PhDr. Peter Liba, DrSc. (1993 - 1996)

#### Rektori UKF
* prof. PhDr. Peter Liba, DrSc. (1996 - 1999)
* prof. RNDr. Ing. Daniel Kluvanec, CSc. (1999 - 2006)
* prof. RNDr. Libor Vozár, CSc (2006 - 2014)
* prof. RNDr. Ľubomír Zelenický, CSc. (2014 - 2018)
* prof. RNDr. Libor Vozár, CSc (2018 - súčasnosť)

## Referencie


## Externé odkazy
* oficiálna stránka univerzity


Kategória:Univerzity na Slovensku
Kategória:Verejné vysoké školy na Slovensku
Kategória:Školy v Nitre
Kategória:Stavby v Nitre
Akadémia Policajného zboru v Bratislave

**Akadémia Policajného zboru v Bratislave** so sídlom v Bratislave je policajná štátna vysoká škola univerzitného typu.

Akadémia policajného zboru v Bratislave bola zriadená zákonným opatrením Predsedníctva Národnej rady SR č. 370 z roku 1992.
Akadémia zabezpečuje vysokoškolské vzdelávanie a výcvik najmä príslušníkov Policajného zboru a ďalších bezpečnostných služieb. Prijíma však aj civilných študentov na bakalárske aj magisterské štúdium.

## Rektori
V apríli 2013 bola za favoritku ministra Roberta Kaliňáka označená právnička Lucia Kurilovská. Jej vymenovanie bolo aj v septembri 2013 pre neho „citlivá téma“. Problémom s jej vymenovaním môže mať aj prezident Ivan Gašparovič. Ministerstvo vnútra ešte v júli nemalo istotu či prezident Kurilovskú do funkcie vymenuje. Kritizovala ho totiž za nevymenovanie zvoleného Jozefa Čentéša do funkcie generálneho prokurátora. Od obvinení bývalého rektora z korupcie v júli 2012 a jeho odvolaní vysokú školu dočasne viedol Štefan Kočan.

Kurilovskú za rektorku vymenoval prezident Andrej Kiska 27. augusta 2014. 23. júna 2022 prezidentka Zuzana Čaputová za rektorku znovu vymenovala Luciu Kurilovskú.

Po Lucii Kurilovskej sa rektorom stal plk. v. v. doc. Ing. Stanislav Šišulák, PhD., MBA.

## Referencie

## Externé odkazy
* Oficiálna stránka akadémie


Kategória:Štátne vysoké školy na Slovensku
Kategória:Organizácie založené v 1992
Kategória:Policajné školy
Guillaume Apollinaire

**Guillaume Apollinaire** [Gijom Apolinér], vlastným menom **Guillaume Albert Wladimir Alexandre Apollinairis de Kostrowicki** (* 26. august 1880, Rím – † 9. november 1918, Paríž), bol francúzsky básnik a dramatik.

Narodil sa ako nemanželský syn poľsko-litovskej šľachtičnej. Bojoval v prvej svetovej vojne, bol ranený. V roku 1918 zomrel na následky španielskej chrípky.

Je autorom názvu literárneho smeru – surrealizmu a je považovaný za jedného zo zakladateľov modernej francúzskej poézie.

## Tvorba
**Alkoholy* – jeho najslávnejšia básnická zbierka, obsahuje báseň Pásmo.
**Kaligramy* – básnická zbierka napísaná počas vojny na fronte, tvoria ju básnické obrazy.
**Tiréziove prsníky* – tu sa prvýkrát objavuje názov surrealizmus, ide o drámu, programové dielo divadelnej avantgardy, predchodcu absurdnej drámy.
**Zavraždený básnik* – autobiografia.

## Iné projekty

Kategória:Francúzski básnici
Kategória:Francúzski dramatici
Kategória:Osobnosti pochované na Père-Lachaise
Kategória:Osobnosti z Ríma
Kategória:Francúzski anarchisti
Kategória:Osobnosti poľského pôvodu
Vysoká škola ekonómie a manažmentu verejnej správy v Bratislave

**Vysoká škola ekonómie a manažmentu v Bratislave** je vysoká škola v Bratislave. Vysoká škola pôsobí na základe uznesenia vlády č. 216 zo dňa 10. marca 2004.

Za rektora bol 7. septembra 2021 prezidentkou vymenovaný Ľuboš Cibák.

## Študijné programy
Vysoká škola ekonómie a manažmentu v Bratislave (VŠEM) poskytuje bakalárske, magisterské a doktorandské vysokoškolské štúdium v rámci študijného odboru Ekonómia a manažmentu.
### Bakalárske študijné programy
* Verejná správa (Bc.)
* Manažment malého a stredného podnikania (Bc.)

### Magisterské študijné programy
* Verejná správa (Mgr.)
* Manažment malého a stredného podnikania (Mgr.)

### Doktorandské študijné programy
* Verejná správa (PhD.)
* Manažment malého a stredného podnikania (PhD.)

## Fotogaléria

Súbor:Vysoká škola ekonómie a manažmentu verejnej správy v Bratislave VŠEMvs - Recepcia.jpg|VŠEMvs Recepcia 1
Súbor:Vysoká škola ekonómie a manažmentu verejnej správy v Bratislave.jpg|VŠEMvs Recepcia 2
Súbor:Vysoká škola ekonómie a manažmentu verejnej správy v Bratislave 2.jpg|VŠEMvs Recepcia 3
Súbor:Vysoká škola ekonómie a manažmentu verejnej správy v Bratislave008.jpg|Zasadacia miestnosť
Súbor:Všemvs 2.jpg|Spoločenske priestory
Súbor:Vysoká škola ekonómie a manažmentu verejnej správy v Bratislave006.jpg|Aula F2
Súbor:Vysoká škola ekonómie a manažmentu verejnej správy v Bratislave007.jpg|Aula F3


Vysoká škola je generálnym sponzorom extraligového basketbalového tímu MBK Karlovka Bratislava, ktorý nosí pred menom skratku VŠEMvs.

## Referencie

## Externé odkazy
* oficiálna stránka školy

Kategória:Súkromné vysoké školy na Slovensku
Kategória:Školy v Bratislave
Jásir Arafát

**Jásir Arafát** (; celým menom 
; * 24. august 1929, Káhira, Egypt – † 11. november 2004, Clamart, Francúzsko, známy aj ako **Abú Ammár** (), bol palestínsky politik a vodca.

V rokoch 19692004 bol predsedom Organizácie pre oslobodenie Palestíny. Bol spoluzakladateľom najväčšej palestínskej ozbrojenej organizácie al-Fatah.  V roku 1994 dostal J. Arafát Nobelovu cenu za mier. 20. januára 1996 sa stal prezidentom palestínskej samosprávy.

Zomrel v roku 2004 v Paríži vo veku 75 rokov.

21. novembra 2012 bolo jeho telo exhumované, aby sa mohli urobiť testy, keďže vzniklo podozrenie, že bol zavraždený . Po smrti sa našli na jeho oblečení stopy rádioaktívneho polónia.. 

## Terorizmus
Palestínska ozbrojená organizácia Fatah pod vedením J. Arafáta v roku 1969 vykonala celkom 2432 guerillových útokov na území Izraela. Ocitla sa tak na zozname teroristických organizácií. Sú známe jej militantné krídla Fatah Hawks, Tanzim a Brigády mučeníkov al-Aksá.
Ozbrojené krídlo Fatahu – Brigády mučeníkov al-Aksá sa hlási k niekoľkým teroristickým samovražedným akciám na území Izraela.
Po smrti vodcu Fatahu J. Arafáta v novembri 2004 oznámili brigády, že budú ďalej vystupovať pod menom Brigády mučeníka Jásira Arafáta.
Ministerstvo zahraničných vecí USA aj Európska únia zaradili Brigády mučeníkov al-Aksá na svoje oficiálne zoznamy teroristických organizácií.

## Referencie


## Iné projekty

## Externé odkazy
* Biografia Jásira Arafáta
* Jásira Arafát  
* What Killed Yasser Arafat?, dokument 

Kategória:Osobnosti z Káhiry
Kategória:Palestínski politici
Kategória:Teroristi
Kategória:Nositelia Nobelovej ceny za mier
Kategória:Organizácia pre oslobodenie Palestíny
Kategória:Nositelia Radu bieleho leva
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu za zásluhy (Portugalsko)